<classify> Mwanachama huyo wa Yanga ambaye kwa mujibu wa Dk Tiboroha, si hai kwa kuwa hajalipa kadi yake tangu mwaka 2012, amesema leo ataweka hadharani vielelezo kuhusu uanachama wake, huku akidai Katibu Mkuu huyo hana ufahamu mzuri kuhusu Katiba ya klabu hiyo.Akizungumza jana, Kaswahili ambaye juzi alilalamikiwa na klabu ya Yanga kwa kile ilichodai kuwa amekosea kutangaza tarehe ya uchaguzi ya klabu hiyo, alidai anamwona katibu huyo ni sawa na mtu ambaye haijui vyema Katiba ya Yanga na kuwa anatakiwa kujifunza mengi kwanza kabla ya kulaumu.Alidai akiwa Katibu wa Kamati ya Uchaguzi anayo haki ya kuhakikisha uchaguzi unafanyika kila wakati halali ukifika.Alisema anashangaa kuona kuwa licha ya juhudi zake za kuandika barua kutaka uchaguzi huo ufanyike, lakini hajaona harakati zozote zikifanyika za kutaka hayo kufanyika.Akizungumzia kuhusu uamuzi wa Yanga wa kumpeleka mahakamani kwa kosa la kuchukua michango ya wanachama kwa ajili ya kupewa fomu za uchaguzi, alidai masuala ya soka hayatakiwi kupelekwa mahakamani, bali kujadiliwa katika ngazi za klabu.Alisema kuwa kama anaweza kuwatangazia wanachama kujitokeza kuchukua fomu ni kwa nini asiwaambie watoe michango kabisa wakati hayo ni mambo ambayo yanaendana na shughuli za uchaguzi.Katika taarifa yake ya awali, Dk Tiboroha alisema kuwa anampeleka mahakamani Kaswahili kwa kosa la kukusanya michango ya wanachama huku akiwa sio mwanachama hai, kitu ambacho Kaswahili amekanusha na kudai kuwa leo anawasilisha kwa wanahabari vielelezo vya uanachama wake.Mimi ninamshangaa huyo mtu ambaye ameingia majuzi tu madarakani na kujidai kuwa ndio anaijua Yanga vilivyo huku akishindwa kufahamu hata masuala madogo madogo katika Katiba ya klabu anayoiongoza, alidai Kaswahili.  <topic>: michezo 